|  |  |  |
| --- | --- | --- |
|  |  | **ΕΓΚΥΚΛΙΟΣ 6η** |
| ΕΛΛΗΝΙΚΗ ΔΗΜΟΚΡΑΤΙΑ |  |  |
| ΥΠΟΥΡΓΕΙΟ ΔΙΚΑΙΟΣΥΝΗΣ, ΔΙΑΦΑΝΕΙΑΣ  ΚΑΙ ΑΝΘΡΩΠΙΝΩΝ ΔΙΚΑΙΩΜΑΤΩΝ |  | Αθήνα, 27 Φεβρουαρίου 2019 |
| **ΣΥΝΤΟΝΙΣΤΙΚΗ ΕΠΙΤΡΟΠΗ** |  | Αριθμ. Πρωτ. **75** |
| **ΣΥΜΒΟΛΑΙΟΓΡΑΦΙΚΩΝ ΣΥΛΛΟΓΩΝ** |  |  |
| **ΕΛΛΑΔΟΣ** |  |  |
| Α Θ Η Ν Α |  | Προς |
| **\_\_\_\_\_**  Ταχ.Δ/νση : Γ. Γενναδίου 4 - Τ.Κ.106 78-Αθήνα  Τηλέφωνα : 210 330 7450,-60,-70,-80,-90  FAX : 210 384 8335  E-mail : notaries@notariat.gr  Πληροφορίες: Ευτ. Καραστάθη (22210-24100) |  | όλους τους Συμβολαιογράφουςτης χώρας |

Κυρίες και Κύριοι Συνάδελφοι,

Στο πλαίσιο του προγράμματος κατάρτισης–εκπαίδευσης για τους συμβολαιογράφους **«Η Ευρώπη για τους Συμβολαιογράφους – Οι Συμβολαιογράφοι για την Ευρώπη ΙΙΙ» (The "Europe for Notaries – Notaries for Europe" Training ΙΙΙ 2018-2020)**, η **Ελληνική Συμβολαιογραφία** συμμετέχει μαζί με τη Ρουμανική Συμβολαιογραφία καθώς και συναδέλφους από άλλες Ευρωπαϊκές χώρες, **στα σεμινάρια που** συγχρηματοδοτούνται από το Πρόγραμμα E-Justice της Ευρωπαϊκής Ένωσης (2014-2020) και θα διοργανωθούν στο **Βουκουρέστι της Ρουμανίας στις 21 και 22 Μαρτίου 2019** στον σύγχρονο συνεδριακό χώρο “Auditorium Pallady”.

Το σεμινάριο της **21ης Μαρτίου 2019** θα επικεντρωθεί στην Οδηγία 2015/849 του Ευρωπαϊκού Κοινοβουλίου και του Συμβουλίου της 20ης Μαΐου 2015 σχετικά με την πρόληψη της χρησιμοποίησης του χρηματοπιστωτικού συστήματος για τη νομιμοποίηση εσόδων από παράνομες δραστηριότητες ή για τη χρηματοδότηση της τρομοκρατίας, ενώ στο σεμινάριο της **22ας Μαρτίου 2019** θα εξετασθούν: α) ο Κανονισμός σχετικά με ζητήματα περιουσιακών σχέσεων των συζύγων (ΕΕ 2016/1103) και β) ο Κανονισμός σχετικά με ζητήματα περιουσιακών σχέσεων των καταχωρισμένων συντρόφων (ΕΕ 2016/1104).

Στα ανωτέρω σεμινάρια θα υπάρχει ταυτόχρονη διερμηνεία στην αγγλική, γαλλική και ρουμανική γλώσσα και δεν υπάρχει κόστος εγγραφής ή συμμετοχής σ’ αυτά. Οι ενδιαφερόμενοι συνάδελφοι πρέπει να συμπληρώσουν και να στείλουν ηλεκτρονικά στη διεύθυνση <https://docs.google.com/forms/d/1x8FS0bdUPKdwHVO225esNH4AK2ucXjeI9kqseYhO13Y/edit> τη σχετική φόρμα συμμετοχής. Το κόστος μετάβασης / επιστροφής και διαμονής στο Βουκουρέστι βαρύνει τον κάθε συμμετέχοντα.

Σας αποστέλλονται συνημμένα: α) η Οδηγία 2015/849 του Ευρωπαϊκού Κοινοβουλίου και του Συμβουλίου της 20ής Μαΐου 2015 σχετικά με την πρόληψη της χρησιμοποίησης του χρηματοπιστωτικού συστήματος για τη νομιμοποίηση εσόδων από παράνομες δραστηριότητες ή για τη χρηματοδότηση της τρομοκρατίας, β) ο Κανονισμός σχετικά με ζητήματα περιουσιακών σχέσεων των συζύγων (ΕΕ 2016/1103), γ) ο Κανονισμός σχετικά με ζητήματα περιουσιακών σχέσεων των καταχωρισμένων συντρόφων (ΕΕ 2016/1104), καθώς και δ) το αναλυτικό πρόγραμμα των δύο σεμιναρίων.

Με τιμή

Ο Πρόεδρος

Γεώργιος Ρούσκας